Центар је 20. октобра 2015. организовао конференцију “Разумљиво о Европи”. Конференција је била посвећена дијалогу Београда и Приштине и европским интеграцијама. Конференција је организована у партнерству са Фондацијом Конрад Аденауер а учесници су били народни посланици Републике Србије и представници невладиних организација и медија. Конференцију је отворио немачки амбасадор у Србији Аксел Дитман. Међу другим учесницима били су Џоана Хансон, истраживачица Лондонске школе економије, Марко Ђурић, директор Канцеларије за Косово и Метохију, заменик председника Владе Косова Бранимир Стојановић и Иљир Деда, народни посланик у Скупштини Косова.